Diari Oficial de la Generalitat Valenciana


Sumari del DOGV 9986, del 18-11-2024 (2024/11797)

RESOLUCIÓ de 14 de novembre de 2024, de la Direcció General de Funció Pública, per la qual s'ajorna la presa de possessió del concurs general número 57/2024, per a la provisió de llocs de treball de naturalesa funcionarial, d'administració especial, de direccions, de les escales A1-04-06 sistemes i tecnologies de la informació i A2-02-01 tècnica de sistemes i tecnologies de la informació, de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11070

CVE
:   ZMIB-A-1461-71739

Data del document
:   14-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * concurs administratiu
    * desastre natural

Per Resolució de 15 d'octubre de 2024, de la consellera d'Hisenda, Economia i Administració Pública, es van adjudicar destins a les persones participants en el concurs general número 57/2024, per a la provisió de llocs de treball de naturalesa funcionarial, d'administració especial, de direccions, de les escales A1-04-06 sistemes i tecnologies de la informació i A2-02-01 tècnica de sistemes i tecnologies de la informació, de l'Administració de la Generalitat (DOGV 9960, 18.10.2024)

En esta resolució es convocava el dia 25 de novembre de 2024, al personal relacionat en el seu annex, a l'acte de presa de possessió dels llocs adjudicats en l'esmentat concurs de trasllats 57/2024.

En la jornada del 29 d'octubre de 2024 es va iniciar el temporal de vent i pluges en la comunitat valenciana, a conseqüència de l’episodi de DANA (depressió aïllada en nivells alts), la qual cosa ha tingut conseqüències destructives en persones, béns i infraestructures de tota índole, alterant d'esta manera substancialment el funcionament normal de la societat en les zones afectades.

El Reial decret llei 6/2024 (BOE 168, 06.11.2024), de 5 de novembre, pel qual s'adopten mesures urgents de resposta davant els danys causats per la depressió aïllada en nivells alts (DANA) en diferents municipis entre el 28 d'octubre i el 4 de novembre de 2024 arreplega en la seua disposició final primera la modificació de la Llei 39/2015, d'1 d'octubre, del procediment administratiu comú de les administracions públiques regulant-se la possibilitat de suspendre els terminis administratius per al compliment dels tràmits dels procediments administratius del sector públic, en l'acord del Consell de Ministres pel qual es declare una zona afectada greument per una emergència de protecció civil.

D'acord amb això, l'apartat denové de l'Acord del Consell de Ministres de 5 de novembre de 2024, pel qual es declara «Zona afectada greument per una emergència de protecció civil» el territori damnificat a conseqüència de la depressió aïllada en nivells alts (DANA) que ha afectat àmplies zones de la Península i Balears entre el 28 d'octubre i el 4 de novembre de 2024, publicat en el BOE, el 7 de novembre de 2024, per Orde PJC/1222/2024, de 6 de novembre, suspén els termes i interromp els terminis per a la tramitació dels procediments administratius, fins al moment en què es dicte un nou acord del Consell de Ministres decretant la finalització d'esta mesura, però sense cap menció als procediments que s'estigueren tramitant entre els dies 29 d'octubre i 7 novembre de 2024, motiu pel qual és necessari, per raons de seguretat jurídica, concretar este extrem.

Vist el gran nombre d'empleats públics que es veurien afectats pels cessaments i preses de possessió, conseqüència de l'adjudicació definitiva del citat concurs de trasllats 57/2024, per raons de seguretat jurídica i per la mateixa organització de l'Administració de la Generalitat, fan convenient que se suspenga l'acte de presa de possessió.

En conseqüència, en l'exercici de les competències atribuïdes per l'article 16 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública,

RESOLC

*Primer*

Suspendre l'acte de presa de possessió, del concurs 57/2024, per a la provisió de llocs de treball de naturalesa funcionarial, d'administració especial, de direccions, de les escales A1-04-06 sistemes i tecnologies de la informació i A2-02-01 tècnica de sistemes i tecnologies de la informació, de l'Administració de la Generalitat, convocat per al 25 de novembre de 2024, així com els cessaments que s'haurien de produir el 24 de novembre de 2024.

*Segon*

La data per a l'acte de presa de possessió, i dels cessaments que s'haurien de produir, es publicarà, una vegada perda vigència i s'alcen les mesures previstes en l'Acord del Consell de Ministres de 5 de novembre de 2024.

*Tercer*

La present resolució es publicarà en el *Diari Oficial de la Generalitat Valenciana*, a l'efecte de notificació a les persones interessades.

Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'establix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que estimen procedent.

  

València, 14 de novembre de 2024

Javier Lorente Gual

Director general de Funció Publica